2022.9.9.
HU
Az Európai Unió Hivatalos Lapja
C 347/165 2022.
március 10., csütörtök
82. felhívja az EKSZ-t, hogy végezzen szisztematikus konfliktuselemzést integrált nemi dimenzióval, nemek közötti összehasonlító elemzés és nemi szempontú konfliktuselemzés alapján, különös tekintettel a KBVP-missziókra és -műveletekre, valamint az Európai Békekereten belül végzett tevékenységekre; hangsúlyozza, hogy elegendő erőforrásra van szükség az integrált nemi dimenzióval rendelkező kockázat- és konfliktuselemzések elvégzéséhez szükséges uniós szakértelem és kapacitás kiépítéséhez és megerősítéséhez, amelynek során külön figyelmet kell fordítani a nemek közötti egyenlőségre, és biztosítani kell a nők és a hátrányos helyzetű csoportok érdemi részvételét; 83. rámutat annak fontosságára, hogy összekapcsolják a humánbiztonság koncepcióját a nemi dimenzióval; felhívja az EU-t, hogy a nőkkel, a békével és a biztonsággal kapcsolatos menetrendjében használja az ENSZ Közgyűlésének 66/290.
sz. határozatában meghatározott humánbiztonság fogalmát; kitart amellett, hogy a biztonságnak az emberi életre és az olyan fenyegetésekkel szembeni védelmére kell összpontosítania, mint az erőszak, valamint az oktatás, az egészségügy, az élelem vagy a gazdasági függetlenség hiánya; felhívja a Bizottságot, az EKSZ-t és a tagállamokat, hogy dolgozzák ki és mozdítsák elő az ENSZ leszerelési menetrendjét; ragaszkodik ahhoz, hogy feminista külpolitikát folytasson a leszerelés és a nonproliferáció terén; 84. rámutat arra, hogy a nőket aránytalanul sújtja a konfliktusokhoz kapcsolódó szexuális erőszak és az emberi jogok egyéb büntetlen megsértése, ideértve az emberkereskedelem nagyobb kockázatát is; hangsúlyozza, hogy a konfliktusöve­ zetekben és konfliktus által sújtott országokban nemi erőszakot elszenvedett nőket és lányokat megfelelő és holisztikus ellátásban és kezelésben, valamint tényleges és gyors jóvátételben kell részesíteni; megállapítja, hogy ez a rendszer ott, ahol már alkalmazzák, működik, és elősegíti az áldozatok társadalomba való visszailleszkedését is; emlékeztet az áldozatok megbélyegzése elleni küzdelem fontosságára; felszólít az olyan intézkedések folyamatos támogatására, amelyek konfliktusés szükséghelyzetekben a nőket szexuális és reproduktív egészséggel és jogokkal kapcsolatos gondozási csomagokkal látják el, a frontvonalbeli szervezetek és a nők által vezetett szervezetek finanszírozása és támogatása révén; 85. emlékeztet, hogy a fegyveres konfliktusok a nőket és lányokat aránytalanul jobban sújtják; elítéli, hogy háborús fegyverként használják a nemi erőszakot, és kitart amellett, hogy sürgősen lépjenek fel ezzel szemben, valamint hogy küzdeni kell a büntetlenség ellen azzal, hogy igazságszolgáltatás elé állítják az elkövetőket; hangsúlyozza azt is, hogy sokszor a nők esnek először áldozatul a konfliktusövezetekben való népességmozgásnak, és gyakran veszítik el emiatt a gazdasági önállóságukat és az oktatáshoz, valamint a megbízható szexuális és reproduktív egészségügyi szolgáltatásokhoz való hozzáférést; kiemeli, hogy azok számára, akik konfliktusok vagy természeti katasztrófák miatt kényszerültek elhagyni a lakóhelyüket, biztosítani kell az oktatáshoz és a foglalkoztatáshoz való hozzáférést; felszólítja a Bizottságot és a tagállamokat, hogy működjenek együtt a partnerországokkal és azok fegyveres erőivel annak érdekében, hogy biztosítsák a polgári lakosság háború idején való védelméről szóló Negyedik Genfi Egyezmény megfelelő végrehajtását, különös tekintettel a szexuális erőszak megelőzésére és büntetésére; 86. sajnálatát fejezi ki amiatt, hogy a nemek közötti egyenlőségre vonatkozó III. uniós cselekvési terv nem veszi figyelembe az országok kulturális örökségét és a nők szerepét a kultúra védelmében és fejlesztésében; felhívja a Bizottságot és az EKSZ-t, hogy dolgozzanak ki olyan programokat, amelyek célja a nők kulturális örökségének és hagyományainak védelme és elismerése, amelyek gyakran észrevétlenek maradnak, különösen a konfliktus teljes ciklusában;
A nemek közötti egyenlőség szempontját érvényesítő humanitárius fellépés biztosítása 87. sajnálja, hogy a Bizottság nemrégiben kiadott, „Uniós humanitárius segítségnyújtás: új kihívások, régi elvek” című közleménye (COM(2021)0110) nem kezeli kellőképpen a nemi dimenziót a humanitárius helyzetekben; felhívja a Bizottságot, hogy nyújtson be konkrétabb javaslatokat a konkrét kiadásokra, programokra, a nemek közötti egyenlőséggel kapcsolatos tevékenységek nyomon követésére és értékelésére humanitárius környezetben, és dolgozzon ki intézkedéseket a nemek közötti egyenlőség szempontját érvényesítő, adaptált és hatékony uniós humanitárius fellépés továbbfejlesztésére, tekintettel a humanitárius segítségnyújtás, a fejlesztés és a béke közötti hármas kapcsolaton alapuló megközelítés kínálta lehetőségre a nők és lányok jogainak védelme és a nemek közötti egyenlőség minden összefüggésben történő előmozdítása érdekében;
A környezetbarát és digitális társadalom létrehozása 88. üdvözli, hogy a nemek közötti egyenlőségre vonatkozó III. uniós cselekvési tervbe felvették az éghajlatváltozással kapcsolatos kiemelt területet, tekintettel arra, hogy az éghajlatváltozás a nemek szempontjából nem semleges, mivel fokozza a nemek közötti egyenlőtlenségeket, különösen a szegények, a fiatalok és az őslakosok esetében, különösen a sérülékeny környezetekben; üdvözli az Unió eltökéltségét, hogy a zöld átmenet összefüggésében kezeli a nemek közötti egyenlőség kérdését, tekintettel arra, hogy az éghajlatváltozás aránytalanul jobban sújtja a nőket és a lányokat, különösen a fejlődő országokban; hangsúlyozza, hogy a partnerországokban be kell vonni a nőket és a lányokat az éghajlatváltozás